section_heading: Povijest
paragraph_text: Do 2710. nestalo je nasljedne loze zapovjednikâ, a za vrijeme vladanja rohanskog kralja Déora postalo je očigledno da je Isengard neprijateljski raspoložen prema Rohancima. Dunlanđani utvrđeni u Isengardu nastavili su pljačkati Rohan i tijekom vladavine Déorova sina Grama, sve dok za vladavine Gramova sina Helma Batošaka dunlanđanski zapovjednik, Freca i njegov sin Vuk umalo nisu potpuno uništili Rohance. Naposljetku su Rohanci ipak uspjeli opkoliti i zauzeti Isengard.